बस्नेत अर्थात् नेपाली सेनाका लेफ्टिनेन्ट कर्णेल राजु बस्नेत । उनीमाथि द्वन्द्वकालमा भैरवनाथ गणबाट ४९ माओवादी नेता तथा कार्यकर्ता बेपत्ता पारिएको अभियोग छ । उनलाई संयुक्त राष्ट्रसंघको उच्चायुक्तको कार्यालयले तत्काल निलम्बन गरेर कारबाही प्रक्रिया अघि बढाउन अनुरोध गरेको छ । सन् २००६ मा गरिएको यो अनुरोधसँगै विभिन्न मानवअधिकारसम्बन्धी संस्थाले उनका बारेमा पटक-पटक सरकारको ध्यानाकृष्ट मात्रै गराएका छैनन्, खबरदारीसमेत गर्दै आएका छन् ।
